**ОСНОВНО УЧИЛИЩЕ „НИКОЛА ВАПЦАРОВ“**

**4830, с. Барутин, ул. Бартина № 1, тел. +359 893 05 91 95**

***e-mail: oubarutin@abv.bg***

**Утвърждавам:**

**Със заповед: 193 /30.08.2022г**

**Директор**

**Емил Боболев**

**ЕТИЧЕН КОДЕКС**

**НА УЧИЛИЩНАТА ОБЩНОСТ**

**НА ОСНОВНО УЧИЛИЩЕ**

**„НИКОЛА ВАПЦАРОВ”с. БАРУТИН**

|  |  |  |
| --- | --- | --- |
| **Глава първа** | Общи положения, обхват и нормативна основа за създаването на Етичен кодекс | 2 |
| **Глава втора** | Морални отговорности | 5 |
| **Раздел I** | Морални отговорности към детето | 5 |
| **Раздел ІІ** | Морални отговорности към семейството | 6 |
| **Раздел ІІІ** | Морални отговори към обществото | 8 |
| **Глава трета** | Права и отговорности на участниците в училищната общност на ОУ „Никола Вапцаров“, с.Барутин | 8 |
| **Раздел I** | Права и отговорности на педагогически специалисти и служители в ОУ „Никола Вапцаров“, с.Барутин | 8 |
|  | Отговорности на педагогически специалисти и служители в училището | 8 |
|  | Лично поведение на педагогически специалисти и служители в училището | 10 |
|  | Професионално поведение на педагогически специалисти и служители в училището | 10 |
|  | Взаимоотношения с колегите на педагогическите специалисти и служителите в училището | 11 |
|  | Конфликт на интереси | 12 |
| **Раздел ІІ** | Права и отговорности на учениците | 12 |
| **Раздел ІІІ** | Права и отговорности на родителите на ученици от ОУ „Никола Вапцаров“, с.Барутин | 13 |
| **Раздел IV** | Права и отговорности на Обществения съвет ОУ „Никола Вапцаров“, с.Барутин | 15 |
| **Раздел V** | Права и отговорности на училищно настоятелство на ОУ „Никола Вапцаров“, с.Барутин | 15 |
| **Глава четвърта** | Взаимоотношения с организационните структури на Община Доспат РУО – Смолян и Министерство на образованието и науката | 16 |
| **Глава пета** | Комисия по етика | 16 |
| **Раздел I** | Създаване, състав и основни функции на комисията по етика на ОУ „Никола Вапцаров“, с.Барутин | 16 |
| **Раздел ІІ** | Вътрешни правила за наблюдение, установяване и докладване на нарушенията и за предприемане на последващи мерки при прилагането на Етичния кодекс | 17 |
| **Раздел ІІІ** | Стандарти за обслужване на граждани | 17 |
|  | Заключителни разпоредби | 17 |
|  | Приложение 1 | 18 |
|  | Приложение 2 | 20 |

**Глава първа**

**Общи положения, обхват и нормативна основа за създаването на Етичен кодекс**

**Чл. 1.** Етичният кодекс на училищната общност на Основно училище „Никола Вапцаров“, с.Барутин е разработен от директора на училището, комисия от педагогически специалисти и представители на обществения съвет към училището в съответствие с изискванията на чл. 269, ал. 1, т.11 от ЗПУО.

**Чл. 2.** Етичният кодекс е създаден на основание чл. 175, ал. 1 от Закона за предучилищното и училищното образование и е подчинен на общите принципи в системата на предучилищното и училищното образование:

1. Единна държавна образователна политика за осигуряване правото на предучилищно и училищно образование;

2. Ориентираност към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности на практика;

3. Равен достъп до качествено образование и приобщаване на всяко дете и на всеки ученик;

4. Равнопоставеност и недопускане на дискриминация при провеждане на предучилищното и училищното образование;

5. Хуманизъм и толерантност.

**Чл. 3. (1)** Етичният кодекс на училищната общност на Основно училище „Никола Вапцаров“, с.Барутин представя стандартите за етично поведение на работещите с ученици специалисти в училището и регламентира етичните правила, които следва да се прилагат при изпълнение на служебните им задължения и в ситуация на конфликт на интереси.

**(2)** Етичният кодекс на училищната общност установява общи норми на поведение. Етичният кодекс има за цел:

1. Да представи основните ценности и принципи, които работещите с деца трябва да знаят и спазват в своята практика.

2. Да укрепи авторитета на учителите и общественото доверие към училището като институция.

3. Да утвърди волята и стремежа на работещите с деца за етичност в практическата им дейност.

4. Да насочи поведението и подпомогне работещите с деца в решаването на етични дилеми, които срещат в своята практика.

5. Да очертае моралните отговорности на работещите с деца: към детето, към семейството, помежду им и към обществото.

**Чл. 4.** Този кодекс определя правилата за поведение на служителите в училището и има за цел да повиши общественото доверие в техния професионализъм и морал, както и да издигне престижа на учителската професия и на Основно училище „Никола Вапцаров“, с.Барутин

**Чл. 5. (1)** Етичният кодекс в ОУ „Никола Вапцаров“, с.Барутин има за цел да предотврати възникването на конфликти в човешките взаимоотношения и да осигури хармонична атмосфера в училищната среда сред цялата училищна общност.

**(2)** Етичният кодекс в ОУ „Никола Вапцаров“, с.Барутин има за цел да развие:

1. Интелектуално, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му;

2. Придобиването на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;

3. Формиране на толерантност и уважение към етническата, националната, културната, езиковата и религиозната идентичност на всеки гражданин

4. Формиране на толерантност и уважение към правата на децата, учениците и хората с увреждания.

**Чл. 6.** **(1)** Работещите с деца педагогически специалисти от училището изпълняват своите функции, като се ръководят от основните човешки ценности и принципи:

1. Детството е изключително важен период от живота на човека.

2. Семейството е най-естествената среда за развитието на детето.

3. Всяко дете притежава неповторима уникалност и стойност.

**(2)** На всяко дете е гарантирано правото на:

1. Свобода на изразяване на мнение;

2. Свобода на мисълта, съвестта и религията;

3. Формиране на собствени възгледи в право да ги изразява свободно.

**(3)** Всяко дете има право на закрила:

1. Срещу нарушаващите неговото достойнство методи на възпитание, физическо, психическо или друго насилие или форми на въздействие.

2. За нормалното му физическо, умствено, нравствено и социално развитие.

**(4)** Всяко дете и всяко семейство заслужават да бъдат подпомогнати да развият пълния си потенциал.

**(5)** Във всички случаи следва да се защитават по най-добър начин интересите на детето.

**(6)** За всяко дете, попаднало в риск, възниква спешна необходимост от специална закрила за извеждането му от рисковата ситуация.

**(7)** Децата с изявени дарби се ползват от мерките за специална закрила.

**Чл. 7.** В основата на разработения Етичен кодекс са залегнали следните международни и национални нормативни актове:

1. Конвенцията на ООН за правата на детето;

2. Европейската харта за правата на човека;

3. Конституция на Република България;

4. Закон за защита правата на детето;

5. Закон за предучилищното и училищно образование:

6. Стандарт за приобщаващо образование

**Глава втора Морални отговорности**

**Раздел първи Морални отговорности към детето**

**Чл. 8.** Педагогическата практика, прилагана в ОУ „Никола Вапцаров“, с.Барутин

1. Да се основава на съвременните знания за детското развитие и познаването на индивидуалните особености на всяко дете.

2. Да се разбира и уважава уникалността на всяко дете.

3. Да се има предвид специфичната уязвимост на всяко дете.

4.Да се създава безопасна и здравословна среда, която стимулира социалното, емоционалното и физическото развитие на детето.

5. Да се подкрепя правото на детето на свободно изразяване на мнение по всички въпроси от негов интерес.

6. Да се работи винаги в най-добрия интерес на детето.

**Чл. 9.** **(1)** ОУ „Никола Вапцаров“, с.Барутин осигурява подкрепа за личностно развитие на децата и учениците съвместно с държавните и местните органи и структури и доставчиците на социални услуги, подчинена на разпоредбите на чл. 174 от ЗПУО и е част от политиката на училището.

**(2)** Подкрепата за личностното развитие на учениците е обща и допълнителна и е уредена в ЗПУО, Стандарта за приобщаващо образование и Правилника за устройството и дейността на училището.

**Чл. 10. (1)** Педагогическата практика, прилагана в ОУ „Никола Вапцаров“, с.Барутин, задължава работещите с деца педагогически специалисти и служители:

1. Да не се участват в практики, които не зачитат достойнството на детето или са опасни и вредни за физическото и емоционалното му здраве и развитие.

2. Да не се участват в практики, които дискриминират по някакъв начин децата на основата на раса, етнически произход, религия, пол, националност, език, способности или на базата на статуса, поведението или убежденията на родителите.

3. Много добре да се познават и спазват законите и процедурите, защитаващи детето от насилие.

4. Да се познават симптомите на насилие над дете – физическо, сексуално, вербално, емоционално малтретиране или занемаряване.

**(2)** При съмнение за малтретиране веднага да се уведомяват органите за закрила на детето и се проследява дали са предприети необходимите мерки.

**(3)** Когато друго лице изкаже подозрения за малтретиране на дете, следва да му се окаже пълно съдействие за предприемане на подходящи действия за закрила на детето.

**(4)** Когато постъпи информация за действия или ситуации, които заплашват здравето и сигурността на детето, незабавно информират органите по закрила на детето

**Раздел втори Морални отговорности към семейството**

**Чл. 11.** Първостепенна отговорност на работещите с деца педагогически специалисти и служители в ОУ „Никола Вапцаров“, с.Барутин е:

1. Подпомагане на семейството при отглеждането и възпитанието на децата.

2. Зачитане на достойнството на всяко семейство и неговата култура, обичаи, език и убеждения.

3. Уважаване на ценностите на семейството при отглеждането и възпитанието на децата и на правото му да взема решения за своите деца.

4. Информиране на семейството за всички решения, отнасящи се до детето. Когато е възможно, родителите следва да се включват във вземането на такива решения.

5. Зачитане на правото на семейството да бъде информирано за начина, по който се работи с детето.

6. Информиране на родителите за изследователските проекти, включващи техните деца. Не се позволява и не се допуска участие в изследвания, които по някакъв начин могат да застрашат здравето, образованието, развитието или благополучието на детето.

**Чл. 12.** Работещите с деца педагогически специалисти и служители в ОУ „Никола Вапцаров“, с.Барутин не трябва да не се използват служебните отношения със семейството за лично облагодетелстване. Да не се влиза в отношения с членовете на семейството, които могат да навредят на ефективността на работата с детето.

**Чл. 13. (1))** Работещите с деца педагогически специалисти и служители в ОУ „Никола Вапцаров“, с.Барутин осигуряват конфиденциалност на информацията и зачитане на правото на семейството на личен живот с изключение на случаите на малтретиране и лоша грижа. Това не важи в случаите, когато има основания да се счита, че благополучието на детето е в риск.

**(2)** Училището като институция разработва правила за опазване на поверителността на информацията, които да бъдат достъпни и задължителни за целия персонал и семействата. Разкриването на поверителна информация за детето може да стане само с разрешение на семейството. Това не важи в случаите на малтретиране и лоша грижа.

**Чл. 14.** В случаите на конфликт между членовете на семейството да се работи открито, споделяйки наблюденията си за детето с цел всички включени страни да вземат информирано решение, като стриктно се въздържаме от вземане на страна в конфликта.

**Раздел трети Морални отговори към обществото**

**Чл. 15.** Работещите с деца педагогически специалисти и служители в ОУ „Никола Вапцаров“, с.Барутин предоставят висококачествени програми и услуги. Училището няма да се предлага услуги, за които педагогическите специалисти и служителите нямат нужната компетентност, квалификация или ресурси и правоспособност.

**Чл. 16.** Работещите с деца педагогически специалисти и служители в ОУ „Никола Вапцаров“, с.Барутин ще работят за:

1. Създаване на сигурна обществена среда, в която детето да получава адекватни здравни грижи, храна, подслон, възпитание и да живее без насилие.

2. Подобряване на сътрудничеството между организациите, както и за интердисциплинарното взаимодействие между професиите, които имат отношение към благополучието на децата и семейството.

3. Оказване на съдействие за повишаване на степента на разбиране на децата и техните нужди от обществото.

4. Популяризиране на правата на децата, както и за повишаване на чувствителността на обществото към нарушаването им.

5. Подкрепа на законите и политиките, които подпомагат благополучието на децата и семействата им и да се противопоставяме на тези, които го нарушават.

**Глава трета**

**Права и отговорности на участниците в училищната общност на** ОУ „Никола Вапцаров“, с.Барутин

**Раздел първи Права и отговорности на педагогически специалисти и служители в** ОУ „Никола Вапцаров“, с.Барутин

**Отговорности на педагогически специалисти и служители в училището**

**Чл. 17. (1)** Педагогическите специалисти изпълняват своите функции, като се ръководят от основни ценности и принципи на Закона за предучилищното и училищното образование, националните и европейски нормативни актове за защита правата на детето и защита правата на човека.

**(2)** При изпълнение на служебните си задължения специалистите се отнасят любезно, възпитано и с уважение към всеки, като зачита правата и достойнството на личността и не допуска каквито и да са прояви на дискриминация.

**Чл. 18. (1)** Всички работещи в ОУ „Никола Вапцаров“, с.Барутин са длъжни:

1. Да уважават уникалността и потенциала на всяко дете.

2. Да работят в най-добрия интерес на детето.

3. В работата си в никакъв случай да не използват физически наказания и възпитателни методи, уронващи достойнството на детето.

4. Да уважават и подкрепят семействата при отглеждане и възпитание на децата.

5. Да уважават колегите и да ги подкрепят и насърчават в изпълнение на етичните правила залегнали в този кодекс.

6. Да поддържат висок стандарт на професионално поведение, като постоянно обогатяват знанията, уменията и компетентностите си.

7. Да служат като застъпник на детето и семейството в общността и обществото.

8. Да спазват етичните правила, заложени в този кодекс.

9. Да спазват принципите на законност, лоялност, честност, безпристрастност, политическа неутралност, отговорност и отчетност.

10. Да спазват законодателството в Република България, като съдействат за провеждането на държавна политика, основаваща се на принципите на правовата държава.

11. Да осъществяват действия, предлагат и вземат решения, водещи до елиминиране на произвола и укрепване на доверието в институцията.

12. Да извършват дейността си по компетентност, обективност и добросъвестност и се стремят към непрекъснато подобряване на работата си в интерес на децата.

**Чл. 19. (1)** Всеки от служителите в ОУ „Никола Вапцаров“, с.Барутин е длъжен да спазва служебната йерархия.

**(2)** Служителят не са длъжен да изпълни неправомерна заповед, издадена по установения ред, когато тя съдържа очевидно за него правонарушение.

**(3)** Служителят може да поиска писмено потвърждаване на служебния акт, когато в отправената до него устна заповед се съдържа очевидно за него правонарушение.

**Чл. 20.** Служителят поставя пред своя ръководител открито и честно проблемите, с които се сблъсква в процеса на работата.

**Чл. 21.** Служителят не трябва да изразява лични мнения по начин, който може да бъде тълкуван като официална позиция на училището, в което работи.

**Чл. 22.** Служителят е длъжен да спазва установеното работно време.

**Лично поведение на педагогически специалисти и служители в училището**

**Чл. 23. (1)** При изпълнение на служебните си задължения и в обществения си живот педагогическият специалист/служителят следва поведение, което не уронва престижа на училището.

**(2)** Педагогическият специалист/служителят не допуска на работното си място поведение, несъвместимо с добрите нрави.

**(3)** Педагогическият специалист /служителят се стреми да избягва в поведението си конфликтни ситуации, а при възникването им цели да ги преустанови, като запази спокойствие и контролира поведението си.

**(4)** Педагогическият специалист/ служителят спазва благоприличието и деловия вид в облеклото, съответстващи на служебното му положение и на училището, което представлява.

**Чл. 24.** Педагогическият специалист/служителят не може да участва в скандални прояви, с които би могъл да накърни престижа на училището.

**Чл. 25.** Педагогическият специалист/служителят не може да упражнява дейности, посочени в законодателството като несъвместими с неговите задължения и отговорности, както и да получава доходи от такива дейности.

**Чл. 26.** Педагогическият специалист/служителят придобива и управлява имуществото си по начин, който да не създава съмнение за злоупотреба със служебното му положение.

**Професионално поведение на педагогически специалисти и служители в училището**

**Чл. 27.** Педагогическият специалист/служителят не трябва да иска, приема или разпределя подаръци, дарения, хонорари, услуги или други облаги за себе си или семейството си, за близки или колеги, които могат да доведат до пристрастност или да окажат влияние върху изпълнението на служебните му задължения, преценката или функциите му, или да бъдат възнаграждение за това.

**Чл. 28**. Педагогическият специалист/служителят не трябва да позволява да бъде поставян или да изглежда поставен в положение на зависимост от когото и да било. Той също не трябва да извършва работата си по начин, допускащ влияние от друг.

**Чл. 29.** Педагогическият специалист/служителят опазва повереното му имущество с грижата на добър стопанин и не допуска използването му за лични цели. Информира своевременно директора при загубата или повредата му.

**Чл. 30.** Педагогическият специалист/служителят в изпълнение на заеманата длъжност трябва да осигури ефективно, компетентно и икономично използване на собствеността, средствата, услугите и финансовите източници, които са му поверени. Те не трябва да бъдат използвани за лични цели или да бъдат предоставяни на трети лица, освен ако е изрично предвидено.

**Чл. 31.** Педагогическият специалист/служителят трябва да извършва необходимите действия за защита на сигурността и поверителността на информацията, за която е отговорен или му е известна. Използва документите в училището единствено по повод изпълнение на служебните си задължения, при строго спазване на правилата за защита на информацията.

**Чл. 32.** Бившият служител не трябва да използва или да разкрива поверителна информация, получена от него по време на службата му, освен ако законно е упълномощен да го направи.

**Чл. 33.** Бившите служители трябва да се въздържат от коментари или действия, които биха причинили загуба на доверие в образователната система, училищната общност или който и да е служител в системата.

**Взаимоотношения с колегите на педагогическите специалисти и служителите в училището**

**Чл. 34.** Педагогическите специалисти и служителите работят за:

1. Изграждане и поддържане на отношения на уважение, доверие, сътрудничество и колегиалност.

2.Обмяна на информация и ресурси, които имат отношение към благополучието и закрилата на правата на детето.

3. Утвърждаване на собствения и на колегите си авторитет, въздържайки се от действия, които биха уронили престижа на професията, и проява на нетърпимост към подобни действия.

**Чл. 35.** Педагогическият специалист/служителят уважава мнението на колегите си и се съобразява с правото им на личен живот.

**Чл. 36.** Когато противоречията между колеги не могат да бъдат разрешени от самите тях, те търсят съдействието на ръководството на училището.

**Чл. 37.** Със своето лично поведение и чувство за отговорност педагогическият специалист/служителят трябва да дава пример на другите служители, а служителите на ръководни длъжности и по отношение на учениците и подчинените си.

**Конфликт на интереси**

**Чл. 38. (1)** Конфликт на интереси възниква тогава, когато педагогическият специалист/служителят има личен интерес и той му влияе дотолкова, че пречи на безпристрастното и обективно вземане на решения или изпълнение на служебните задължения.

**(2)** Педагогическият специалист/служителят не може да използва служебното си положение за лично и на семейството си облагодетелстване, давайки платени уроци по принуда.

**(3)** Педагогическият специалист/служителят трябва да избягва всякакви ситуации, които могат да доведат до конфликт на интереси. При появяването на такъв конфликт той е длъжен да информира веднага ръководителя си.

**(4)** Педагогическият специалист/служителят не трябва да допуска възможност друг служител да го постави в реален или предполагаем конфликт на интереси.

**(5)** В случай на вече възникнал конфликт на интереси и само съобразно с нарежданията на ръководителя му педагогическият специалист/служителят може да се оттегли от служебните си задължения, които са причина за възникването на конфликта.

**Раздел втори**

**Права и отговорности на учениците в** ОУ „Никола Вапцаров“, с.Барутин

**Чл. 39.** Училищната общност е като семейство, в което всички членове се отнасят помежду си с уважение.

**Чл. 40.**  Личната отговорност на ученика означава:

1. да съхранява авторитета на училището и училищната общност;

2. да присъства редовно в клас, по време на учебните занимания;

3. да не пречи с поведението си за нормалното протичане на учебните часове;

4. да не използва мобилния си телефон в час;

5. да се явяват в училище в приличен външен вид;

6. да не решава конфликтите в училище с агресия;

7. да спазва правилника за устройството и дейността на училището, правилата на класа, изискванията на класния ръководител и преподавателите;

8. да иска съвети от учители и родители, когато се налага;

9. да бъде толерантен и добронамерен в отношенията си със съученици, педагогическите специалисти и служители на училището;

10. да оказва помощ на нуждаещите се;

11. да не качва в социалните мрежи снимки, клипове и коментари, уронващи авторитета на съучениците им, на педагогическите специалисти и служители на училището.

**Чл. 41.** Ученикът има право да:

1. изисква информация по всички интересуващи го въпроси;

2. бъде зачитано мнението му и да бъде уважавано достойнството му;

3. участва в ученически общности и групи по интереси.

**Чл. 42.** Основна грижа на ученика е личното му развитие и успех, който се гарантира от благоприятния климат на сигурност в училище. Затова ученикът трябва да се стреми към добронамерени и приятелски отношения със съучениците си.

**Раздел трети**

**Права и отговорности на родителите на ученици от** ОУ „Никола Вапцаров“, с.Барутин

**Чл. 43.** Родителите на ученици от училището помагат според възможностите си за да се утвърди трайно авторитетът на училището и учителите.

**Чл. 44.** Родителите участват активно, конструктивно и отговорно в планирането и осъществяването на образователно-възпитателния процес.

**Чл. 45.** Родителите участват в създаването на здравословна и естетическа среда на обучение.

**Чл. 46.** Родителят изпълнява своите отговорности като:

1. упражнява контрол и да налага своя авторитет без насилие като зачита детето и спазва основните му права;

2. възпитава детето чрез личния си пример в дух на уважение, толерантност, инициативност и свободолюбие;

3. се стреми да решава конфликтите между поколенията спокойно и в контакт с всички членове на училищната общност;

4. подготвя детето за живота и има една основна морална задача – да създава ценности и да ги предава на следващите поколения.

**Чл. 47.** Основни задължения на родителя /настойника/ са:

1. да оказва активна помощ за създаване на толерантни отношения между ученици, педагогически специалисти и служители;

2. да проявява постоянни грижи за доброто образование на своето дете;

3. да го съветва и осигурява всички възможности за творческото му развитие;

4. да участва в процеса на изграждане на навици за самоподготовка;

5. да се съобразява с индивидуалните потребности и желания на детето;

6. да съдейства за премахване на безпричинните отсъствия на детето;

7. да възпитава детето си в общочовешки морални ценности;

8. да дава пример за разбирателство и добри отношения в семейството;

9. да съблюдава и коригира проявите на детето на обществените места;

10. да упражнява ефективен контрол при комуникациите на децата в социалните мрежи и при проява на недобронамерени материали и коментари, засягащи техни съученици, педагогически специалисти и служители да взема отношение;

11. при конфликтни ситуации, родителят да се въздържа от емоционални реакции и оценки в присъствието на ученици – да запази спокойствието и добрия тон до изясняването им.

**Чл. 48.** Родителите участват активно в училищните органи на управление, във вземането на решения за училищния живот и са длъжни да спазват правилата за конфиденциалност на получената информация.

**Чл. 49.** Родителите и педагогическите специалисти, членове на училищната общност, не влизат в нерегламентирани финансови отношения помежду си, не се поставят в ситуации на зависимост.

**Раздел четвърти**

**Права и отговорности на Обществения съвет** ОУ „Никола Вапцаров“, с.Барутин

**Чл. 50.** **(1)** С цел създаване на условия за активни и демократично функциониращи общности към ОУ „Никола Вапцаров“, с.Барутин се създава обществен съвет.

(2) Общественият съвет е орган за подпомагане на развитието на училището и за граждански контрол на управлението им.

(3) Общественият съвет в училището:

1. одобрява стратегията за развитие на училището и приема ежегодния отчет на директора за изпълнението й;

2. предлага политики и мерки за подобряване качеството на образователния процес въз основа на резултатите от самооценката на институцията, външното оценяване и инспектирането на училището;

3. участва в създаването и приемането на етичен кодекс на училищната общност.

4. При неодобрение от обществения съвет на актовете те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.

**Раздел пети**

**Права и отговорности на училищно настоятелство на** ОУ „Никола Вапцаров“, с.Барутин

**Чл. 51.** Настоятелството подпомага дейността на ОУ „Никола Вапцаров“, с.Барутин

**Чл. 52.** Настоятелството на ОУ „Никола Вапцаров“, с.Барутин съдейства и организира обучения на родителите по въпроси свързани с развитието на техните деца.

**Глава четвърта**

**Взаимоотношения с организационните структури на Община Доспат, РУО – Смолян и Министерство на образованието и науката**

**Чл. 53.** В изпълнение на своите служебни задължения педагогическите специалисти и служителите в училището осъществяват взаимодействие с организационните структури на Община Доспат, РУО Смолян и Министерството но образованието и науката, както и с организационните структури на други държавни, обществени и неправителствени организации.

**Чл. 54. (1)** Служителите извършват своята дейност на най-високо равнище на компетентност в съответствие с професионалните критерии и поемат за решаване само такива задачи, за които са придобили необходимата квалификация.

(2) Служителите извършват административното обслужване законосъобразно, своевременно, точно, добросъвестно и безпристрастно.

(3) Служителите отговарят на поставените въпроси съобразно функциите, които изпълнява. При необходимост той пренасочва въпросите към друг свой колега, притежаващ съответната компетентност.

**Глава пета Комисия по етика**

**Раздел първи**

**Създаване, състав и основни функции на комисията по етика** ОУ „Никола Вапцаров“, с.Барутин

**Чл. 55.** За спазването на Етичния кодекс и разрешаване на възникнали с приложението му казуси към училищната общност се създава Комисия по етика..

**Чл. 56.** **(1)** Комисията по етика:

1. разглежда сигнали, свързани със спазването на този кодекс;

2. дава задължителни тълкувания на Етичния кодекс.

(2) Комисията по етика приема Правилник за дейността си, който се съгласува на заседание на Педагогическия съвет и утвърждава със заповед на директора на училището.

**Чл. 57.** Всеки заинтересован член на училищната общност има право да внесе сигнал в Комисията по етика.

**Чл. 58.** (1) Комисията по етика разглежда постъпилите сигнали и се произнася с мотивирано становище най-късно в тримесечен срок от постъпването им.

(2) При установено неспазване на този кодекс Комисията налага санкция.

(3) Непроизнасянето в срок се смята за мълчалив отказ за налагане на санкция.

**Чл. 59.** Комисията по етика е длъжна веднъж годишно да отчита дейността си пред Педагогическия съвет на училището.

**Раздел втори**

**Вътрешни правила за наблюдение, установяване и докладване на нарушенията и за предприемане на последващи мерки при прилагането на Етичния кодекс**

**Чл. 60.** За осъществяване на мониторинг по прилагане на Етичния кодекс, както и за наблюдение, установяване и докладване на нарушенията и за предприемане на последващи мерки при прилагането на Етичния кодекс, се приемат „Вътрешни правила за наблюдение, установяване и докладване на нарушенията и за предприемане на последващи мерки при прилагането на Етичния кодекс в от Педагогическия съвет“ – *Приложение 1* към настоящия Етичен кодекс.

**Раздел трети Стандарти за обслужване на граждани**

**Чл. 61.** За осъществяване на политиката на училището за високи стандарти при обслужване на гражданите се приемат „Стандарти за обслужване на граждани в ОУ „Никола Вапцаров“, с.Барутин – *Приложение 2* към настоящия Етичен кодекс.

**Заключителни разпоредби**

**§ 1.** Настоящият Етичен кодекс на училищната общност е създаден и приет от представители на педагогическия съвет, обществения съвет, настоятелството и на ученическото самоуправление и отменя действащия до този момент Етичен кодекс за работа с деца.

**§ 2.** Правилата на поведение, съдържащи се в Кодекса, са неизменна част от ежедневната работа на служителите. Спазването на етичните правила за поведение е гаранция за законността на действията на служителите и защита от неоснователни обвинения.

**§ 3.** Чрез спазването на правилата на поведение, заложени в Етичния кодекс и приети от всеки служител, се допринася за изграждането и утвърждаването на положителния образ на училището.

**§ 4.** Настоящият Етичен кодекс е отворен документ, подлежащ на непрекъснато развитие и обогатяване.

**§ 5.** Контролът за спазване на нормите на настоящия Етичен кодекс се осъществява от Комисията по етика.

**§ 6.** При неспазване нормите на поведение в този кодекс служителите носят дисциплинарна отговорност съгласно Кодекса на труда и Правилника за устройството и дейността на училището.

**§ 7.** При първоначално встъпване в длъжност директорът или упълномощено от него лице, е длъжен да запознае работещия с разпоредбите на този кодекс.

§**. 8. (1)** Настоящият етичен кодекс е приет от представители на педагогическия съвет, обществения съвет, настоятелството ина ученическото самоуправление на 04.04.2018 г.

**(2)** Етичният кодекс се поставя на видно място в училищната сграда – информационно табло.

**(3)** Етичният кодекс се публикува на интернет страницата на училището.

***Приложение 1***

**Вътрешни правила за наблюдение, установяване и докладване на нарушенията и за предприемане на последващи мерки при прилагането на Етичния кодекс**

1. Настоящите вътрешни правила уреждат реда и начините за наблюдение, установяване и докладване на нарушенията и за предприемане на последващи мерки при прилагането на Етичния кодекс за поведението на педагогическите специалисти и служителите в ОУ „Никола Вапцаров“, с.Барутин

2. Под „нарушения на Етичния кодекс“ по смисъла на тези правила се разбират следните групи прояви в тяхното поведение:

2.1. Неспазване на действащото законодателство;

2.2. Неспазване на вътрешноучилищните документи;

2.3. Действия и/или бездействия, водещи до разрушаване на доверието към училището;

2.4. Грубо отношение към учениците, родителите, колегите и външни лица;

2.5. Проявено неуважение, незачитане на правата и достойнството на личността и допускане на прояви на дискриминация поради етнически, религиозни и други причини;

2.6. Прояви на накърняване на авторитета на други педагогически специалисти и служители и на престижа на учебното заведение, допуснати в и извън училището;

2.7. Прояви на недобросъвестно и некомпетентно изпълнение на възложените функции и накърняване на интересите на други лица.

3. Наблюдението и докладването на посочените в т. 2 нарушения да се извършват по две направления:

3.1. Вътрешно докладване – от педагогическия и непедагогическия персонал.

3.2. Външно докладване – от родители, граждани, представители на институции и фирми.

4. Сигналите за нарушенията се приемат в училището и се регистрират във входящия дневник – регистър.

5. Регистрираните сигнали се разглеждат от Комисията по етика в училището, назначена със заповед на директора.

Комисията е нечетен брой членове и е в състав от представители на педагогическите и непедагогическите специалисти.

6. Комисията се председателства от директора.

7. Всички постъпили сигнали се разглеждат от комисията на нейни заседания, за което се води протокол.

8. Комисията не е длъжна да разглежда анонимни сигнали.

9. Членовете на комисията вземат решения с явно гласуване и обикновено мнозинство 50% + 1.

10. Председателят свиква първо заседание за разглеждане на постъпилия сигнал в седемдневен срок от постъпването му.

11. При необходимост от допълнителни данни и доказателства се извършва проверка и се провежда разговор със свидетели на нарушението.

12. При невъзможност случаят да се изясни на едно заседание, се насрочва последващо такова в седемдневен срок след първото.

13. При установяване на нарушения на етичните правила, представляващи и дисциплинарни нарушения, преписката се докладва и на директора за вземане на дисциплинарни мерки по Кодекса на труда.

14. За предприетите мерки и наложени наказания се уведомяват председателят на комисията по етика и лицето, подало сигнала.

15. При първоначално постъпване на работа всеки педагогически специалист, служител и работник се запознава с Етичния кодекс срещу личен подпис.

***Приложение 2***

**Стандарти за обслужване на граждани в ОУ „Никола Вапцаров“ с. Барутин**

**Отнасяйте се към всички граждани с уважение.** Отнасяй се с другите така, както ти искаш да се отнасят към теб.

**Проявявайте неутрална и честна позиция спрямо всички хора.** Реализирайте поведение, лишено от пристрастия, честно и равнопоставено отношение към всички граждани.

**Демонстрирайте външен вид и поведение, които да се отразят положително върху имиджа на училището.** Начинът на обличане говори за нашето отношение. Носете облекло, подходящо на заеманата длъжност. Помнете, че това, което носите, се отразява на вашето настроение, на грижата, която полагате в работата си, и на реакцията на гражданите.

**Отговаряйте осведомено и предоставяйте актуална и точна информация.** Стремежът на служителите на училището да бъде максималното подпомагане на гражданите.

**Поддържайте професионално отношение.** Професионализмът се разкрива чрез работата, която се върши етично, компетентно и позитивно.

**Насърчавайте работата в екип.** Работата в екип е способността за съвместна работа за постигане на обща цел. Способността да се насочват личните постижения към организационни цели, е формулата обикновените хора да постигат необикновени резултати.

**Спазвайте ангажиментите си.** Помнете, че важен елемент от качественото обслужване на гражданите е посрещането на техните нужди и очаквания.

**Отговаряйте навреме.** Отделяйте на гражданите необходимото време.

**Променяйте вашата организация.** Старайте се всеки ден да установявате отлична работна етика и да намирате начини да участвате активно в работата на вашата организация. Духът на служителите е важен и зависи от максималните усилия на всички.

**Създайте ваш собствен стил на обслужване на гражданите.** Бъдете искрени и последователни по всяко време. Помнете, че личните ви качества се отразяват на стандартите, които създавате за самите себе си. Разликата между ефективно и неефективно обслужване на гражданите е въпрос на: на:

КОМПЕТЕНТНОСТ, УМЕНИЯ ЗА ОБЩУВАНЕ, СЪПРИЧАСТНОСТ.

„Позовавайки се на Конституцията на РБ, Конвенцията на ООН за правата на детето, Европейската харта за правата на човека и Закона за защита правата на детето, целите на Закона за предучилищно и училищно образование, ръководени от принципа, че грижата за живота и здравето на детето е на първо място и всяко дете трябва да бъде подготвено да води живот на самостоятелна личност в обществото и да бъде възпитано в духа на ценностите на Република България и Европейския съюз, ние педагогическите специалисти и служителите от ОУ „Никола Вапцаров” приемаме моралния ангажимент в своята ежедневна и професионална дейност да се ръководим от принципите и правилата на настоящия Етичен кодекс!“

**Чл.5.** (1) Статутът на Основно училище „Никола Вапцаров“с.Барутин е неспециализирано основно училище с дневна форма на обучение.

(2) Основно училище „Никола Вапцаров“ с.Барутин е общинско училище, в което се обучават учениците от І до VІІ клас, включително и в целодневна организация на учебния ден.